**ПРОГРАМА**

**ЗА РАЗВИТИЕ НА ЧИТАЛИЩНАТА ДЕЙНОСТ ПРЕЗ 2022 ГОДИНА**

**НА НЧ „ ПРОБУДА – 1909 Г.” с. БРЕСТОВО, ОБЩ. ЛОВЕЧ**

1. **АНАЛИЗ НА РЕСУРСИТЕ**
   1. **Човешки ресурси:**

* Брой читалищни членове – 76 члена.
* **Читалищна субсидирана численост за 2021 г. – 0.75 бр. – секретар читалище ,**

**За 2022 г. – 0,75 бр. секретар читалище.**

* 1. Състояние на материално-техническата база на читалището /попълнете таблицата/

|  |  |  |  |  |  |
| --- | --- | --- | --- | --- | --- |
| **№** | **Наименование на имота/Акт за общинска собственост и адрес** | **Описание на имота** | **Състояние,**  **проблеми** | **Извършени ремонти**  **През 2021 г.** | **Финансиране**  **източник, стойност**  **на ремонтните дейности** |
|  | НЧ „ Пробуда-  1909 г.”село  Брестово  АПОС№53128/  10.01.2011 г. | Двуетажна масивна сграда.  Обща площ – 480 кв.м./ салон-300 м.,стая за развлечения-40м,библиотека,хранилище и  гримьорна. | Като цяло е в добро състояние  През 2015 г.  възникна проблем с отдушника над сцената/теч/,  което налага  рем. дейности | Няма извършени ремонти. | не |

През 2022 год. са необходими следните ремонти: обшиване с ламарина на отдушника над сцената, подмяна на счупени шипки и цигли, подмазване капаците на покрива и др. ремонти дейности по покрива на сградата. Източник на финансиране Община Ловеч.

* 1. **Техническа обезпеченост на дейностите на читалището**

Читалището обезпечава своята дейност с 2 бр. компютърни конфигурации, 1 бр. закупена през 2008 год. от МК – спечелен проект от Допълваща субсидия и 1 бр. закупена през 2020 г. със средства от държавната субсидия.

Не са закупувани компютри през 2021 год.

Читалището не разполага с озвучителна и осветителна техника и мултимедия.

Певческата група за своите сценични изяви използва собствените си автентични носии.

* 1. **Състояние на библиотечната дейност в читалището**
* Общ брой библиотечни единици 6 115 бр.

**1.5. Участие на младите хора в дейността на читалището:**

Млади хора и ученици, ползващи библиотечни услуги и интернет – 15 души. Ученици ползвали библиотечния фонд – 15 и 10 ползватели на интернет. На децата са предоставени работни места и консумативи за рисуване.

1. **Изводи**

Мероприятията и заниманията са съобразени с нуждите на местната общност, състояща се от деца в предучилищна и училищна възраст, млади семейства, които от скоро живеят в село Брестово, хора в активна възраст и възрастни над 65 години.

Това е единствената институция в населеното място, където хората могат да получат културни, развлекателни, информационни, социални и др. услуги.

1. **Цели**

Програмата цели обединяване на усилията за по-нататъшно развитие и утвърждаване на читалището като важна обществена институция, имаща голямо значение за развитието на местната общност в нашето населено място. Тя цели да подпомогне организирането и реализацията на дейностите за повишаване на активността на читалищните членове и всички останали групи ползващи услугите на читалището, а също и да привлече нови посетители.

Запазване и развитие на духовните културни ценности на гражданското общество.

Осигуряване на възможности за продължаване и запазване на традициите и обичаите в населеното място.

1. **Дейности за изпълнение на основните цели**
   1. **Развитие на библиотечната и информационна дейност:**

- Обогатяване на библиотечния фонд / чрез дарения/ и закупуване на нова литература / детска и художествена/

- Изготвяне на витрини.

- Организиране и провеждане на беседи по случай значими дати и годишнини.

- Организиране на срещи с автори за представяне на книги.

- Организиране на летни занимания с деца.

- Възстановка на народни обичаи.

* 1. **Дейности, насочени към приобщаването на възрастните хора, съвместна дейност с местния бизнес и др. организации.**
* Всички дейности в програмата за развитие на читалището през 2022 год . са насочени към приобщаване на местната общност в провеждането на мероприятията.
* В село Брестово нямаме пенсионерски клуб.

1. **Календарен план на събитията през 2022 г.**

|  |  |  |
| --- | --- | --- |
| **Месец**  **дата** | **Дейност** | **Oрганизатор** |
| Януари | - 4.01.2022 г. – Изложба на ръчно изработени сурвакници;  - 18.01.2022 г. – Приготвяне на обредна трапеза по случай Антонов и Атанасов ден;  -21.01.2022г.-Ден на родилната помощ – Бабин ден. Възстановка на обичая „ Бабуване”. | Читалищен секретар |
| Февруари | -12.02.2022 г. - “Вино и мед“ – дегустация по повод Деня на пчеларя (10-ти февруари) и Деня на винаря (14-ти февруари)  -19.02.2022 г. – Посещение на тържество за В. Левски в село Къкрина. Поднасяне на цветя.  - 26.02.2022 г. – 220 г. от рождението на Виктор Юго. Беседа „Парижката Света Богородица“. | Читалищен секретар |
| Март | -01.03.2022 г. Баба Марта и Ден на самодееца – украсяване на дърво в двора на читалището с мартеници.  -05.03.2022 г. Сирни заговезни. Възстановка на обичая „Прошка“  -12.03.2022 г. Тодоровден. Изложба на кукерски маски.  -20.03.2022 г. Първа пролет – излет. | Читалищен секретар |
| Април | -02.04.2022 г. Международен ден на детската книга. Читалня за деца.  -12.04.2022 г. Беседа по случай Международен ден на авиацията и космонавтиката и изстрелването на космическия кораб „Съюз 33“ с първия български космонавт Георги Иванов на борда му.  -26.04.2022г. Великденска изложба. | Читалищен секретар |
| Май | -06.05.2022 г. Отбелязване на празника Св. Георги Победоносец, закрилник на село Брестово. Съвместна организация на кметство, църковно настоятелство и читалищно настоятелство.  - 14.05.2022 г. Възстановка на обичая Пеперуда или Герман.  -16.05.2022 г. – 22.05.2022 г. Седмица „Информация за всеки“ по случай Световния ден на информационното общество  - 24.05.2022 г. Ден на българската просвета и култура и на славянската писменост – среща с пенсионерите учители от селото.  -29.05.2022 г. Поднасяне цветя на паметника на партизаните в центъра на селото. | Кметство, църковно настоятелство и читалище |
| Юни | -02.06.2022 г.- Ден на Ботев – подреждане на витрина в библиотеката.  -18.06.2022 г. Читалня за деца по случай 156 години от рождението на Чичо Стоян  - 29.06.2022 г. Обредна трапеза за Петровден | Читалищен секретар |
| Юли | -01.07.2022 г. – Св. Врач – ден на билкаря. Беседа за ползите от билките.  -07.07.2022 г. – Европейски ден на шоколада. Шоколадова работилничка за деца.  -16.07.2022 г. Празник по случай 185 години от рождението на Васил Левски | Читалищен секретар |
| Август | -06.08.2022 г. – Преображение Господне. Беседа за обичая „Кръщаване на гроздето“  -13.08.2022 г. – Международен ден на леворъките. Среща на леворъките от Брестово.  -16.08.2022 г. Витрина по случай 134 години от рождението на Дора Габе.  -20.08.2022 г. Конкурс за рисунка по случай 120 години от рождението на Ангел Каралийчев. | Читалищен секретар |
| Септември | -01.09.2022 г. Симеоновден. Беседа за обичаите свързани с този народен празник.  -06.09.2022 г.- Участие на певческата група в събора на Деветашкото плато „ Девет песни от извора”  -17.09.2022 г. Рецитал по случай 124 годишнината от рождението на Христо Смирненски  -24.09.2022 г. Читалня по случай обявения на 22-ри септември рожден ден на Билбо и Фродо Бегинс, герои от романите на Дж. Р. Р. Толкин „Хобитът“ и „Властелинът на пръстените“ | Читалищен секретар |
| Октомври | - 10.10.2022 г. – 16.10.2022 г. Музикална седмица по повод рождението на Николо Паганини (27.10.1782 г.), Джузепе Верди (10.10.1813 г.), Лучано Павароти (12.10.1935), Джон Ленън (09.10.1940 г.) и Васко Василев (14.10.1970 г.)  -26.10.2022 год. – Димитровден- изложба на местни туршии „ Греяна ракия и нашенска туршия” | Читалищен секретар |
| Ноември | -09.11.2022 г. Подреждане на витрина в библиотеката по случай 142 години от рождението на Йордан Йовков.  -12.11.2022 г. Символичен рожден ден на Алиса, героиня на Луис Карол.  Читалня за деца. | Читалищен секретар |

